钦定古今图书集成/明伦汇编/家范典/第030卷 > 《鹤寿堂诗》〈并序〉苏天爵
## 钦定古今图书集成/明伦汇编/家范典/第030卷 > 《鹤寿堂诗》〈并序〉苏天爵

河东李生侨家真定，筑室以奉其母，揭名“鹤寿” ，为之赋《诗》曰：

奕奕新堂，滹水之阳。于以奉母，允寿且康。唯此滹阳，
风物淳美。旨甘膳羞，亦孔之备。母氏寿康，由克致养。
子职慎修，晨夕弗爽。九皋之禽，其色尚元。爰祝慈母，
唯以永年。瞻彼冀方，俗俭而啬。我固不忘，昊天罔极。
生也属属，肄业诗书。堂构益崇，其永勿隳。